sagorsarker/bangla-wikipedia huggingface dataset:
নাসিরনগর ইউনিয়ন

নাসিরনগর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
কথিত আছে, হযরত শাহ জালাল (রহ.) সিলেটের গৌড় গোবিন্দ রাজার রাজ্য আক্রমণ এবং ইসলাম ধর্ম প্রচারের জন্য যাওয়ার পথে সিপাহসালার সৈয়দ নাসির উদ্দীন এখানে অবস্থান করেছিলেন। তার নামানুসারে এই এলাকার নাম নাসিরনগর রাখা হয়। এ ইউনিয়নের নাম থেকেই প্রথমে থানা এবং পরবর্তীতে নাসিরনগর উপজেলার নামকরণ করা হয়।
নাসিরনগর ইউনিয়নের আয়তন ৭,১২১ একর (২৮.৮২ বর্গ কিলোমিটার)। নাসিরনগর উপজেলার প্রাণকেন্দ্রে অবস্থিত এ ইউনিয়নের পূর্বে ও উত্তরে বুড়িশ্বর ইউনিয়ন, পশ্চিমে গোয়ালনগর ইউনিয়ন ও কুণ্ডা ইউনিয়ন এবং দক্ষিণে গোকর্ণ ইউনিয়ন অবস্থিত।
নাসিরনগর ইউনিয়ন নাসিরনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৬টি মৌজায় বিভক্ত এবং মোট গ্রাম ১০টি।
২০১১ সালের আদমশুমারি অনুযায়ী নাসিরনগর ইউনিয়নের মোট জনসংখ্যা ২৬,১৮১ জন। এর মধ্যে পুরুষ ১২,৫১৮ জন এবং মহিলা ১৩,৬৬৩ জন। মোট পরিবার ৫,২৫১টি। জনসংখ্যার ঘনত্ব প্রতি বর্গ কিলোমিটারে প্রায় ৯০৯ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী নাসিরনগর ইউনিয়নের সাক্ষরতার হার ৪৭%। এ ইউনিয়নে ১টি সরকারি কলেজ, ১টি আলিম মাদ্রাসা, ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
নাসিরনগর ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। সব ধরনের যানবাহনে যাতায়াত করা যায়। এছাড়া নৌপথেও আশেপাশের ইউনিয়ন বা উপজেলাসমূহে যোগাযোগ করা যায়।
নাসিরনগর ইউনিয়নের উপর দিয়ে বয়ে চলেছে লংগন নদী। এছাড়া রয়েছে মহাখলার খাল এবং কুকুরিয়া খাল।
নাসিরনগর ইউনিয়নের প্রধান ৩টি হাট/বাজার হল নাসিরপুর বাজার, নাসিরনগর বাজার এবং কুলিকুণ্ডা গরুর বাজার।
মোহামেদ ফাইজাল পি পি

মোহামেদ ফাইজাল পি পি হলেন একজন ভারতীয় রাজনীতিবিদ যিনি জাতীয়তাবাদী কংগ্রেস পার্টির রাজনীতির সাথে যুক্ত। ষোড়শ ও সপ্তদশ লোকসভা নির্বাচনে তিনি লাক্ষাদ্বীপ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।
সিরাজুল হোসেন খান

সিরাজুল হোসেন খান (১৭ জুলাই ১৯২৬ - ১৮ ফেব্রুয়ারি ২০০৭) বাংলাদেশর জাতীয় পার্টির রাজনীতিবিদ ছিলেন। তিনি তথ্য, শ্রম ও কর্মসংস্থান, মৎস্য ও প্রাণী সম্পদ মন্ত্রী হিসেবে দায়িত্ব পালন করেন। তিনি হবিগঞ্জ-২ আসন থেকে ১৯৮৬ সালে জাতীয় পার্টি থেকে সংসদ সদস্য নির্বাচিত হয়েছিলেন।
সিরাজুল হোসেন খানের জন্ম ১৭ জুলাই ১৯২৬ সালে তৎকালীন ব্রিটিশ ভারতের পূর্ব বাংলার সিলেটের হবিগঞ্জের বানিয়াচং এ (বর্তমান বাংলাদেশ) বিখ্যাত রাজনৈতিক পরিবারে। ১৯৫০ সালে তিনি এমএ পাশ করেন।
সিরাজুল হোসেন খান এরশাদ সরকারের সময় তথ্য মন্ত্রী, শ্রম ও কর্মসংস্থান মন্ত্রী, মৎস্য ও প্রাণী সম্পদ মন্ত্রী এবং সংসদ সদস্য হিসেবে দায়িত্ব পালন করেন। তিনি পূর্ব পাকিস্তান সাংবাদিক ইউনিয়নের সাধারণ সম্পাদক ছিলেন। দৈনিক পাকিস্তান অবজারভার সহ বিভিন্ন সংবাদপত্রের সাথে জড়িত ছিলেন। দৈনিক পাকিস্তান অবজারভারের সহ সম্পাদক, পাকিস্তান টাইমসের ঢাকা সংবাদদাতা ছিলেন। ১৯৬৭-১৯৬৯ সালে পূর্ব পাকিস্তান শ্রমিক ফেডারেশনের সাধারণ সম্পাদক হিসেবে বিভিন্ন গণতান্ত্রিক আন্দোলনে সম্পৃক্ততার কারণে দুইবারে প্রায় ১৪ মাস কারাভোগ করেন। তিনি নিউজ এজেন্সী এনা, ইতার তাস, ভারতের ইউ এন আইয়ের সাথে কাজ করেন। 
সিরাজুল হোসেন খান ১৮ ফেব্রুয়ারি ২০০৭ সালে মারা যান।
কিম গার্থ

ডাবলিনে জন্ম নেওয়া গার্থ হলেন জোনাথন গার্থ এবং অ্যানি-মেরি ম্যাকডোনাল্ডের কন্যা, দুজনেই আয়ারল্যান্ডের হয়েও খেলেছিলেন। তার বাবা দক্ষিণ আফ্রিকায় জন্মগ্রহণ করেছিলেন। গার্থ নিজেই ২০১০ সালের জুলাইয়ে নিউজিল্যান্ডের বিপক্ষে একদিনের আন্তর্জাতিক ক্রিকেটে অভিষেক করেছিলেন। অভিষেকের সময়, তার বয়স ১৪ বছর ৭০ দিনের, তিনি অভিষেকের বয়সের ক্ষেত্রে সর্বকনিষ্ঠ আইরিশ মহিলা এবং এ পর্যন্ত তরুণ বয়সে অভিষেককারীদের মধ্যে তৃতীয়-কনিষ্ঠ (পাকিস্তানের সাজিদা শাহ এবং স্কটল্যান্ডের ফিওনা উরকিহার্টের পরে)।
২০১০ সালে দক্ষিণ আফ্রিকার আইসিসি মহিলা চ্যালেঞ্জ সহ ২০১০ সালে গার্থ আরও ছয়টি ওয়ানডে খেলেন। এই প্রতিযোগিতায় ৫০ ওভার এবং ২০ ওভার উভয় সংস্করণ ছিল, গার্থ আরো পরে পাকিস্তানের বিপক্ষে তার টি২০ আন্তর্জাতিকে অভিষেক করে। ১৪ বছর ১৭৪ দিন বয়সে, সে ছিল উক্ত ফরম্যাটে যে কোন দেশের ক্ষেত্রে সর্বকনিষ্ঠ ক্রিকেটা। এর আগে উক্ত রেকর্ডটি ছিল নেদারল্যান্ডসের মিরান্ডা ভেরিংমিয়ার। তার তিন আইরিশ সতীর্থ- এলিনা টাইস, লুসি ও'রেলি এবং গ্যাবি লুইস তার পর অল্প বয়সে ক্রিকেটে আত্মপ্রকাশ করেছেন।
অভিষেকের পর থেকে গার্থ ওয়ানডে এবং টি-টোয়েন্টি উভয় স্তরেই আয়ারল্যান্ডের হয়ে নিয়মিত হয়েছিলেন। ওয়ানডেতে, তার সর্বকালের সেরা পারফরম্যান্সটি আগস্ট ২০১২ সালে এসেছিল, যখন তিনি বাংলাদেশের বিপক্ষে পাঁচ ওভার থেকে ১১ রানের বিনিময়ে ৪টি উইকেট নিয়েছিলেন (যা ছিল উক্ত খেলার প্রথম চার উইকেট)। তার সর্বোচ্চ রেকর্ডটি তৈরী হয় একই মাসে পাকিস্তানের বিপক্ষে টি-টোয়েন্টি আন্তর্জাতিক ম্যাচে ৩৯ রানের এক দুর্দান্ত ইনিংসের মধ্য দিয়ে। গার্থ আগস্ট ২০১১ সালে নেদারল্যান্ডসের বিপক্ষে ৩/৬, এবং অগাস্ট ২০১৫ সালে অস্ট্রেলিয়ার বিপক্ষে তিন উইকেট সহ মোট ২টি তিন উইকেট শিকার করেছেন।
২০১৫ সালের নভেম্বর মাসে গার্থকে ক্রিকেট আয়ারল্যান্ড পুরস্কারে আন্তর্জাতিক বর্ষসেরা খেলোয়াড় নির্বাচিত করা হয়েছিল।
২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলীয় স্কোয়াডে যুক্ত করা হয়েছিল। অক্টোবরে ২০১৮, ওয়েস্ট ইন্ডিজের আইসিসি মহিলা বিশ্ব টুয়েন্টি২০ মূল প্রতিযোগিতায় আয়ারল্যান্ডের দলীয় স্কোয়াডে খেলে প্রতিযোগিতায় আয়ারল্যান্ডের প্রথম ম্যাচে, অস্ট্রেলিয়ার বিপক্ষে, আয়ারল্যান্ড দলের হয়ে তার ১০০তম আন্তর্জাতিক ম্যাচ খেলেন। টুর্নামেন্টের সমাপ্তির পরে, আন্তর্জাতিক ক্রিকেট কাউন্সিল (আইসিসি) কর্তৃক তাকে দলে স্ট্যান্ডআউট খেলোয়াড় হিসাবে ভূষিত করা হয়েছিল।
আগস্ট ২০১৯ এ, স্কটল্যান্ডে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার দলীয় স্কোয়াডে তার নাম ছিল।
হামজা তাহির

২০১৯ সালের জুনে, আয়ারল্যান্ডের ওলভে খেলতে আয়ারল্যান্ড সফরে যায় স্কটল্যান্ড এ দল। উক্ত 'এ' দলে প্রতিনিধিত্ব করার জন্য তাকে নির্বাচিত করা হয়েছিল। পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে গ্লাসগো জায়ান্টদের হয়ে খেলতে তাকে নির্বাচিত করা হয়েছিল। তবে পরের মাসে এই টুর্নামেন্টটি বাতিল হয়ে যায়।
জুলাই ২০১৯ সালে, তাকে স্কটল্যান্ডের ওয়ানডে আন্তর্জাতিক (ওয়ানডে) স্কোয়াডে ২০১৯ স্কটল্যান্ড ত্রি-দেশীয় সিরিজের জন্য তার নাম স্কোয়াডে জায়গা দেওয়া হয়েছিল। তিনি স্কটল্যান্ডের হয়ে পাপুয়া নিউগিনির বিপক্ষে ওয়ানডে অভিষেকটি করেছিলেন ১৭ আগস্ট ২০১৯-এ। ওমানের বিপক্ষে তার পরের ম্যাচে ওয়ানডে ক্রিকেটে নিজের প্রথম পাঁচ উইকেট নিয়েছিলেন তিনি।
বৈদ্যনাথ প্রসাদ মাহাতো

বৈদ্যনাথ প্রসাদ মাহতো (২ জুন ১৯৪৭ – ২৮ ফেব্রুয়ারি ২০২০) একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। তিনি ২০০৯ ও ২০১৯ সালে লোকসভায় বাল্মীকিনগর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এছাড়া, তিনি বিহার সরকারের একজন মন্ত্রী ও বিহার বিধানসভার একজন বিধায়ক হিসেবে দায়িত্ব পালন করেছিলেন।
বৈদ্যনাথ প্রসাদ মাহাতো ১৯৪৭ সালের ২ জুন জন্মগ্রহণ করেছিলেন। ২০০০ সাল থেকে ২০০৯ সাল পর্যন্ত তিনি বিহার বিধানসভায় নৌতন বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০৫ সাল থেকে ২০০৮ পর্যন্ত তিনি বিহার সরকারে পল্লী উন্নয়ন মন্ত্রী হিসেবে দায়িত্ব পালন করেন। এরপর ২০০৯ ও ২০১৯ সালে তিনি বাল্মীকি নগর থেকে লোকসভার সদস্য হিসেবে নির্বাচিত হন।
বৈদ্যনাথ প্রসাদ মাহাতো ২০২০ সালের ২৮ ফেব্রুয়ারি ৭২ বছর বয়সে প্রয়াত হন।
ডি. এম. কাথির আনন্দ

ডি. এম. কাথির আনন্দ হলেন একজন ভারতীয় রাজনীতিবিদ যিনি দ্রাবিড় মুনেত্র কড়গম দলের সাথে যুক্ত। তিনি ২০১৯ সালের ১৯ আগস্ট ভেলোর লোকসভা কেন্দ্রর নির্বাচিত লোকসভা সদস্য।
আইসি এক্সট্রাক্টর

আইসি এক্সট্রাক্টর একটি যন্ত্র, যা দ্বারা সকেট থেকে নিরাপদে এবং দ্রুততার সাথে ইন্টিগ্রেটেড বর্তনীসমূহ (ICs) অপসারণ করা যায়।
এই যন্ত্র ব্যবহার করার মূল উদ্দেশ্য সকেটে পিন বাঁকা হওয়া এড়ানো এবং ইলেকট্রো-স্ট্যাটিক ডিসচার্জ এর কারণে ক্ষতি এড়ানো।
অস্কার লিং চাই ইউ

অস্কার লিং চাই ইউ () হলেন একজন মালয়েশীয় রাজনীতিবিদ যিনি গণতান্ত্রিক পদক্ষেপ দলের রাজনীতির সাথে যুক্ত। ২০১৩ ও ২০১৮ সালে তিনি মালয়েশীয় আইনসভার নিম্নকক্ষে সারাওয়াক রাজ্যের অন্তর্গত সিবু সংসদীয় আসনের সাংসদ হিসেবে নির্বাচিত হন।
সুজেথা চন্দ্রাশেকর

আগস্ট ২০১৯ এ, স্কটল্যান্ডে ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে মার্কিন যুক্তরাষ্ট্রের দলে জায়গা দেওয়া হয়েছিল। তিনি স্কটল্যান্ডের বিপক্ষে ৩১ আগস্ট ২০১৯-তে মার্কিন যুক্তরাষ্ট্রের টুর্নামেন্টের উদ্বোধনী ম্যাচ খেলেন।
মুহাম্মাদ বাখতিয়ার ওয়ান চিক

মুহাম্মাদ বাখতিয়ার ওয়ান চিক হলেন একজন মালয়েশীয় রাজনীতিবিদ যিনি গণবিচার দলের রাজনীতির সাথে যুক্ত। ২০১৮ সালে তিনি মালয়েশীয় আইনসভার নিম্নকক্ষে পেনাং রাজ্যের অন্তর্গত বালিক পুলাউয়ের সাংসদ হিসেবে নির্বাচিত হন। তিনি ২০১৮ সাল থেকে মালয়েশীয় সরকারের পর্যটন, শিল্প ও সংস্কৃতি উপমন্ত্রী হিসেবে দায়িত্ব পালন করছেন।
নাত্রাহ বিনতি ইসমাইল

নাত্রাহ বিনতি ইসমাইল হলেন একজন মালয়েশীয় রাজনীতিবিদ যিনি গণবিচার দলের রাজনীতির সাথে যুক্ত। ২০১৮ সাল থেকে তিনি মালয়েশীয় আইনসভার নিম্নকক্ষে জোহর রাজ্যের সেকিজাং সংসদীয় আসনের সাংসদ হিসেবে দায়িত্ব পালন করছেন।
সুসান্না অমাতুনি

সুসান্না (শুশানিক) অমাতুনি ( , ২৮ ফেব্রুয়ারি, ১৯২৪, ইয়েরেভান - মার্চ ২০, ২০১০, ইয়েরেভান) ছিলেন একজন সোভিয়েত আর্মেনিয়ান শিল্প সমালোচক, সংগীতজ্ঞ, ড. অফ আর্টস (১৯৮৮), অধ্যাপক (১৯৯৭), ইউএসএসআর (১৯৬৬)-এর সম্মানিত শিক্ষক। 
সুসান্না (শুশানিক) বাবকেন অমাতুনি ১৯২৪ খ্রিষ্টাব্দে আর্মেনিয়ার ইয়েরেভেনে জন্মগ্রহণ করেন। ১৯৪৩ খ্রিষ্টাব্দে তিনি আর্মেনিয়ার লেনিনাকান শিরাক স্টেট বিশ্ববিদ্যালয় থেকে পদার্থবিজ্ঞান এবং গণিত বিভাগে এবং ১৯৪৪ খ্রিষ্টাব্দে লেনিনাকানের কারা-মুর্জা সংগীত মহাবিদ্যালয় থেকে স্নাতক হন। তিনি নেসিন মিউজিক অ্যান্ড পেডাগগি ইনস্টিটিউটে সংগীতশাস্ত্র এবং সংগীত রচনা বিভাগে পড়াশোনা করেছেন যা সেখানকার সবচেয়ে কঠিন বিষয় হিসাবে বিবেচিত হোত। ১৯৫১ খ্রিষ্টাব্দে তিনি আর্মেনিয়ায় ফিরে আসেন এবং ১৯৬৮ খ্রিষ্টাব্দ পর্যন্ত ইয়েরেভেনের চাইকোভস্কি সংগীত বিদ্যালয়ে সংগীত শাস্ত্রের বিষয়গুলো পড়াতেন। ১৯৬১ খ্রিষ্টাব্দে তাকে ইয়েরেভেনের কোমিতাস স্টেট কনজার্ভেটরিতে শিক্ষকতা করার জন্যে আমন্ত্রণ জানানো হয়েছিল, যেখানে তিনি তার নিজের তৈরি করা অনন্য পদ্ধতি প্রয়োগ করেছিলেন এবং শাস্ত্রীয় বিভাগের জন্য সংগীত বিশ্লেষণের এক বিশেষ পাঠ শিখিয়েছিলেন। এই বিষয়ের সঙ্গে সঙ্গে এসবি অমাতুনি পিয়ানো শিক্ষার পদ্ধতি এবং অন্যান্য পাঠক্রমও শিখিয়েছিলেন। ১৯৮৮ খ্রিষ্টাব্দে তিনি তার 'আরনো বাবাজানিয়ান, যন্ত্রসংগীত রচনা' এই প্রবন্ধের জন্য ডক্টর অফ আর্টস সম্মানে ভূষিত হয়েছিলেন।
অধ্যাপক অমাতুনি পঞ্চাশটির বেশি বিজ্ঞানভিত্তিক নিবন্ধের লেখক। মস্কো, লেনিনগ্রাদ, ৎবিলিসি, ইয়েরেভানের মতো সোভিয়েতের বিভিন্ন শহরে তিনি অসংখ্য বৈজ্ঞানিক আলোচনাসভায় অংশ নিয়েছিলেন। তার বিভিন্ন ধরনের রচনার মধ্যে আছে: 'আরনো বাবাজানিয়ান, যন্ত্রসংগীত রচনা', 'গেঘুনি চিচিয়ান্স লাইফ অ্যান্ড ওয়ার্কস' (ইয়েরেভান, ২০০৩), ধারাবাহিক পাঠ্য বই 'মিউজক লিটারেচার ফর সিক্সথ গ্রেড অফ মিউজিক স্কুল', মিউজিক লিটারেচার ফর সেভেন্থ গ্রেড অফ মিউজিক স্কুল' ( প্রথম এবং দ্বিতীয় সংস্করণ)। তার বৈজ্ঞানিক গবেষণাপূর্ণ বিশ্লেষণাত্মক সুরেলা এবং রচনাশৈলীর পরিচয় পাওয়া যায় সায়াত-নোভা, কোমিটাস, আরনো বাবাজানিয়ান, আনুশাভান তেরঘেভন্ডিয়ান, হারো স্তেপানিয়ান, গেঘুনি চিচিয়ান এবং অন্যান্য সংগীতকারদের নিয়ে বিভিন্ন রচনায়।
রেজিনাল্ড অ্যালেন

রেজিনাল্ড চার্লস অ্যালেন (; জন্ম: ২ জুলাই, ১৮৫৮ - মৃত্যু: ২ মে, ১৯৫২) নিউ সাউথ ওয়েলসের গ্লেব এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন রেজিনাল্ড অ্যালেন।
১৮৭৮-৭৯ মৌসুম থেকে ১৮৮৭-৮৮ মৌসুম পর্যন্ত রেজিনাল্ড অ্যালেনের প্রথম-শ্রেণীর খেলোয়াড়ী জীবন চলমান ছিল। টেস্ট ক্রিকেটে অভিষেকের পূর্বে আলফ্রেড শ একাদশের বিপক্ষে রাজ্য দলের সদস্যরূপে খেলেন। প্রথম ইনিংসে সর্বোচ্চ রান সংগ্রাহক ছিলেন। ফলশ্রুতিতে দ্বিতীয় টেস্ট খেলার জন্যে তাকে মনোনীত করা হয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রেজিনাল্ড অ্যালেন। ২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র ৪৪ রান তুলতে সক্ষম হয়েছিলেন। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি।
একমাত্র টেস্টে তিন নম্বরে ব্যাটিংয়ে নেমে ১৪ ও ৩০ রান সংগ্রহ করেছিলেন। এছাড়াও, দুই ক্যাচ তালুবন্দী করেন। দ্বিতীয় ইনিংসে ইংল্যান্ডের অতিরিক্ত খেলোয়াড় হিসেবে ফিল্ডিংয়ে নামেন। এ পর্যায়ে নিজ দলের চার্লি টার্নারের ক্যাচ মুঠোয় পুড়েন। ১৯৫৩ সালে তার মৃত্যুতে উইজডেনে উল্লেখ করা হয় যে, তিনি ইংল্যান্ড গমন থেকে স্বেচ্ছায় নিজেকে বিরত রেখেছিলেন।
অস্ট্রেলিয়ায় জন্মগ্রহণকারী ইংরেজ টেস্ট অধিনায়ক গাবি অ্যালেন সম্পর্কে তার ভাইপো হন। ২ মে, ১৯৫২ তারিখে ৯৬ বছর বয়সে সিডনি এলাকায় রেজিনাল্ড অ্যালেনের দেহাবসান ঘটে। ম্যাককুয়ারি স্ট্রিটের সেন্ট স্টিফেন্স চার্চ থেকে নর্দার্ন সাবার্বস ক্রিম্যাটোরিয়াম পর্যন্ত তার শবযাত্রা অনুষ্ঠিত হয়।
জাতীয় কৃষি প্রশিক্ষণ একাডেমি

জাতীয় কৃষি প্রশিক্ষণ একাডেমি (নাটা) বাংলাদেশের গাজীপুরের জয়দেবপুরে অবস্থিত কৃষি মন্ত্রণালয়ের কৃষি সম্প্রসারণ অধিদফতরের অধীনে একটি স্বায়ত্তশাসিত জাতীয় কৃষি প্রশিক্ষণ একাডেমি।
পাকিস্তান-জাপান কৃষি সম্প্রসারণ প্রশিক্ষণ ইনস্টিটিউট হিসাবে ১৯৬০ সালে এই প্রোগ্রামটি শুরু হয়েছিল। ১৯৬৫ সালে নামটি ফার্ম মেকানিকেশন প্রশিক্ষণ ইনস্টিটিউটে পরিবর্তন করা হয়। বাংলাদেশের স্বাধীনতার পর সরকার অনুভব করেছিল যে এই প্রতিষ্ঠানটি গুরুত্বপূর্ণ এর ফলস্বরূপ ১৯৭৬ সালে বাংলাদেশ এবং জাপান সরকারের মধ্যে একটি যৌথ উদ্যোগ হিসাবে কেন্দ্রীয় সম্প্রসারণ সম্পদ উন্নয়ন ইনস্টিটিউট প্রতিষ্ঠিত হয়েছিল। ১৯৮৩ সালে জাপান ইনস্টিটিউট থেকে সরে আসে। ২৭ জুন ১৯৮৪ সালে গেজেট বিজ্ঞপ্তির মাধ্যমে ইনস্টিটিউটটি পুনর্গঠিত হয়। ৩ এপ্রিল ২০১৩ সালে কেন্দ্রীয় সম্প্রসারণ সম্পদ উন্নয়ন ইনস্টিটিউট (সার্ডি) বিলুপ্ত করে কৃষি মন্ত্রণালয়ের অধীন একটি সংস্থা হিসাবে জাতীয় কৃষি প্রশিক্ষণ একাডেমির সরকারী আদেশ জারী করা হয়। ২০১৪ এর জুন মাসে মহাপরিচালক নিয়োগের মধ্য দিয়ে এর কার্যক্রম শুরু হয়।
আশরাফুল হুদা

আশরাফুল হুদা একজন প্রাক্তন বাংলাদেশ পুলিশ অফিসার যিনি ২০০৪-২০০৫ সালে ১৯ তম বাংলাদেশ পুলিশের পুলিশ মহাপরিদর্শকের দায়িত্ব পালন করেছিলেন।
আশরাফুল হুদা ১৯৯৬ থেকে ১৯৯৭ সাল পর্যন্ত বাংলাদেশ পুলিশ একাডেমীর অধ্যক্ষের দায়িত্ব পালন করেছিলেন। তিনি ঢাকা মেট্রোপলিটন পুলিশ (ডিএমপি) কমিশনারের দায়িত্ব নেন ৮ এপ্রিল ২০০৩ সালে পুলিশের উপ-মহাপরিদর্শক হিসাবে অবসর গ্রহণের পর। ৭ এপ্রিল ২০০৫ সালে তার চুক্তির মেয়াদ শেষ হলে তিনি আইজিপির পদে থেকে অবসর গ্রহণ করেন।
২০০৪ ঢাকা গ্রেনেড হামলার ঘটনায় ১৯ জন নিহত ও ২০০ জনেরও বেশি আহত হওয়ার ঘটনার সময় তিনি ঢাকা মহানগর পুলিশ কমিশনার হিসাবে দায়িত্ব পালন করছিলেন। হামলার দিন তিনি বিদেশে চলে যান। জুলাই ২০১১ সালে গ্রেনেড হামলা মামলার পরিপূরক চার্জশিটে ৩০ জনকে যুক্ত করা হয়েছিল যার মধ্যে তার নাম অন্তর্ভুক্ত ছিলো। তাকে একই বছরের আগস্ট ও নভেম্বরে দুবার মামলা থেকে অব্যাহতি দেওয়ার জন্য আদালতে আবেদন করেছিলেন, কিন্তু তা প্রত্যাখাত হয়। ২০১২ সালের মার্চ মাসে তার বিরুদ্ধে চার্জ করা হয় এবং তাকে যাবজ্জীবন কারাদণ্ড দেওয়া হয়। পরের মাসে তাকে জামিন দেওয়া হয়েছিল। 
আশরাফুল হুদা বিয়ে করেছেন হামিদা খাঁতুনকে। তাঁর শাশুড়ি হলেন গুনাহার জমিদার খান্দানের অন্যতম সাহেবজাদী জুবেদা খাঁতুন। তাঁর এক ছেলে শামসুল হুদা রোমেল। ইয়াবা মামলায় তাকে ২০১৫ সালে ঢাকা চিফ মেট্রোপলিটন ম্যাজিস্ট্রেট (সিএমএম) আদালত কারাগারে পাঠিয়েছিল।
কাকরাপাড়া পারমাণবিক বিদ্যুৎ কেন্দ্র

কাকরাপাড়া আণবিক শক্তি স্টেশন হল ভারতের পারমাণবিক শক্তি স্টেশন, যা গুজরাতের বয়ারা শহরের নিকটে অবস্থিত। এটি দুটি ২২০ মেগাওয়াটের চাপযুক্ত জল চুল্লী সমন্বিত ভারী জলের মডারেটর (পিএইচডাব্লুআর) নিয়ে গঠিত। কেএপিএস-১ সমালোচনামূলকভাবে চালু হয়   সেপ্টেম্বর ১৯৯২ সালে এবং বাণিজ্যিক বিদ্যুত উৎপাদন শুরু হয় কয়েক মাস পরে ৬ মে ১৯৯৩ সালে। কেএপিএস -২ সমালোচনামূলকভাবে চালু হয় ৮  জানুয়ারী ১৯৯৫ সালে এবং বাণিজ্যিক উৎপাদন শুরু করে ১ সেপ্টেম্বর ১৯৯৫ সালে। ২০০৩ সালের জানুয়ারিতে ক্যান্ডু ওনার্স গ্রুপ (সিওজি) কেএপএসকে সেরা কার্য সম্পাদনাকারী চাপযুক্ত ভারী জলের চুল্লী হিসাবে ঘোষণা করে। 
জুলাই ২০১৫ সালে কুল্যান্ট চ্যানেল ফাঁস হওয়ার পরে কেএপিএস-২ বন্ধ করা হয়েছিল এবং অনুরূপ ঘটনা মার্চ ২০১৬ সালে কেএপিএস-১ বন্ধ করতে বাধ্য করেছিল। কুল্যান্ট চ্যানেল এবং ফিডার টিউব প্রতিস্থাপনের পরে, কেএপিএস -২ সেপ্টেম্বর ২০১৮ সালে ক্রিটিক্যালিটি অর্জন করেছে। কেএপিএস -১ এর রক্ষণাবেক্ষণের কাজটি মার্চ ২০১৯ এর মধ্যে শেষ হওয়ার কথা ছিল।
নির্মাণ ব্যয়টি মূলত অনুমান করা হয়েছিল ₹৩৮২.৫২ কোটি টাকা; কেন্দ্রটি শেষ পর্যন্ত ১,৩৩৫ কোটি টাকা ব্যয়ে সমাপ্ত হয়েছিল। ৩ এবং ৪ ইউনিট নির্মাণের কাজ শুরু হয় নভেম্বর ২০১০ সালে।
নারোরা পারমাণবিক বিদ্যুৎ কেন্দ্র

নরোরা পারমাণবিক বিদ্যুৎ কেন্দ্র (এনএপিএস) ভারতের উত্তর প্রদেশে রাজ্যের বুলান্দশাহার জেলায় নারোরায় অবস্থিত একটি পারমাণবিক বিদ্যুৎ কেন্দ্র ।
বিদ্যুৎ কেন্দ্রে দুটি চুল্লি রয়েছে, যার প্রতিটি চাপযুক্ত ভারী-জল চুল্লি (পিএইচডাব্লুআর) এবং ২২০ মেগাওয়াট বিদ্যুৎ উৎপাদন করতে সক্ষম। এনএপিএস-১ এর বাণিজ্যিক কার্যক্রম শুরু হয়েছিল ১ জানুয়ারী ১৯৯১ সালে, এনএপিএস -২ এর বাণিজ্যিক কার্যক্রম শুরু ১ জুলাই ১৯৯২ সালে। 
ভারত পারমাণবিক অস্ত্রের অপসারণ সংক্রান্ত চুক্তিতে স্বাক্ষরকারী না হওয়ায় চুল্লিগুলি আইএইএ সুরক্ষার অধীনে নেই। 
৩১ মে ১৯৯৩ সালে চালু হওয়ার মাস পরে এনএপিএস-১০ এর দুটি স্টিম টারবাইন ব্লেড বড় আগুনের কারণ হয়েছিল। এটি চুল্লিটির ক্যাবলিং সিস্টেমে সমস্যার সাথে মিলিয়ে পারমাণবিক মন্দার দিকে নিয়ে যায়।
শহুদুল হক

শহুদুল হক ২০০৩ থেকে ২০০৪ পর্যন্ত বাংলাদেশ পুলিশের পুলিশ মহাপরিদর্শক হিসেবে দায়িত্ব পালন করেন।
শহুদুল হক এক সময় সেনা কর্মকর্তা ছিলেন। পরে তাকে পুলিশ বাহিনীতে অন্তর্ভুক্ত করেন রাষ্ট্রপতি জিয়াউর রহমান। ২০০১ সালে বিএনপি সরকার ক্ষমতায় আসার পর শহুদুলকে পুলিশ প্রধানের পদে চুক্তিভিত্তিক নিয়োগ দেয়া হয়। ২০০৩ সালের এপ্রিল মাস থেকে ২০০৪ সালের ডিসেম্বর মাস পর্যন্ত, অর্থাৎ এক বছর আট মাস পুলিশ প্রধানের দায়িত্বে ছিলেন তিনি। দুই বছরের কারাদণ্ড হয়েছে তার। গ্রেনেড হামলা হওয়ার পর শহুদলের ভূমিকা নিয়ে প্রশ্ন তুলেছে রাষ্ট্রপক্ষ। কারণ হামলার পর ঘটনাস্থল একবারও পরিদর্শন করেননি তিনি।
বেনজির আহমেদ
পূর্বভাগ ইউনিয়ন

পূর্বভাগ বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
পূর্বভাগ ইউনিয়ন এক সময় হরিপুর ইউনিয়নের অংশ ছিল। পরবর্তীতে এটি স্বতন্ত্র ইউনিয়ন পরিষদ হিসেবে প্রতিষ্ঠিত হয় এবং ১৯৯১ সালে ইউনিয়ন পরিষদ ভবন স্থাপিত হয়।
পূর্বভাগ ইউনিয়নের আয়তন ২,১২৫ একর (৮.৬০ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের পশ্চিমে গোকর্ণ ইউনিয়ন, উত্তরে বুড়িশ্বর ইউনিয়ন, পূর্বে গুনিয়াউক ইউনিয়ন ও হরিপুর ইউনিয়ন এবং দক্ষিণে সরাইল উপজেলার শাহজাদাপুর ইউনিয়ন অবস্থিত।
পূর্বভাগ ইউনিয়ন নাসিরনগর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৪টি মৌজায় বিভক্ত এবং মোট গ্রাম ১০টি।
২০১১ সালের আদমশুমারি অনুযায়ী পূর্বভাগ ইউনিয়নের মোট জনসংখ্যা ১৮,১৮৪ জন। এর মধ্যে পুরুষ ৮,৮২৪ জন এবং মহিলা ৯,৩৬০ জন। মোট পরিবার ৩,৬৯৮টি। জনসংখ্যার ঘনত্ব প্রতি বর্গ কিলোমিটারে প্রায় ২,১১৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে দেওয়া হল:
২০১১ সালের আদমশুমারি অনুযায়ী পূর্বভাগ ইউনিয়নের সাক্ষরতার হার ৪০.৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
নাসিরনগর উপজেলা সদর থেকে পূর্বভাগ ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে পূর্বভাগ ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়া বর্ষাকালে নৌকাযোগেও এ ইউনিয়নে যাতায়াত করা হয়।
পূর্বভাগ ইউনিয়নের দক্ষিণ সীমান্ত দিয়ে বয়ে চলেছে তিতাস নদী।
পূর্বভাগ ইউনিয়নের প্রধান ৩টি হাট-বাজার হল শ্যামপুর বাজার, পূর্বভাগ পুরাতন বাজার এবং পূর্বভাগ নতুন বাজার।
হরিপুর ইউনিয়ন, নাসিরনগর

হরিপুর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
ব্রাহ্মণব্রাহ্মণবাড়িয়া জেলা, নাসিরনগর উপজেলার অন্তর্গত হরিপুর ইউনিয়নের নামের উৎপত্তি সম্পর্কে সুনির্দিষ্টভাবে কোন কিছু জানা নেই। তবে গ্রামের প্রাচীন লোকদের কথায় জানা যায় সনাতন ধর্মালম্বী হিন্দু সম্প্রদায়ের লোক জন হরি নামে সৃষ্টিকর্তার গুণকীর্ত্তন করে জীব মুক্তির প্রার্থনা করতেন। ইহা হতেই হরিপুর নামের নাম করণ করা হয়েছিল।
হরিপুর ইউনিয়নের আয়তন ৪,৪১৫ একর (১৭.৮৭ বর্গ কিলোমিটার)। নাসিরনগর উপজেলা সদর থেকে প্রায় ১৬ কিলোমিটার দক্ষিণ-পূর্বে অবস্থিত এ ইউনিয়নের উত্তরে গুনিয়াউক ইউনিয়ন, পশ্চিমে পূর্বভাগ ইউনিয়ন ও সরাইল উপজেলার শাহজাদাপুর ইউনিয়ন, দক্ষিণে বিজয়নগর উপজেলার বুধন্তি ইউনিয়ন এবং পূর্বে হবিগঞ্জ জেলার মাধবপুর উপজেলার আন্দিউড়া ইউনিয়ন ও বুল্লা ইউনিয়ন অবস্থিত।
এই ইউনিয়নের লোকজন শুদ্ধ বাংলা ও আঞ্চলিক ভাষায় কথা বলেন। এই ইউনিয়নের সংস্কৃতি হল নেৌকা বাইছ প্রতিযোগিতা, ষাড়ের লড়াই, লাঠি খেলা ইত্যাদি।
হরিপুর ইউনিয়ন নাসিরনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ৯টি।
২০১১ সালের আদমশুমারি অনুযায়ী হরিপুর ইউনিয়নের মোট জনসংখ্যা ২১,৫১২ জন। এর মধ্যে পুরুষ ১০,৩২৪ জন এবং মহিলা ১১,১৮৮ জন। মোট পরিবার ৪,৩৭২টি। জনসংখ্যার ঘনত্ব প্রতি বর্গ কিলোমিটারে প্রায় ১,২০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী হরিপুর ইউনিয়নের সাক্ষরতার হার ৩৭.২%।
নাসিরনগর উপজেলা সদর থেকে হরিপুর ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে সহজেই হরিপুর ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
হরিপুর ইউনিয়নের উপর দিয়ে প্রবাহিত হচ্ছে তিতাস নদী। এছাড়া রয়েছে আড়াইলজুড়ি খাল এবং ধননজুড়ি খাল। আরও রয়েছে হুগলী, বালিংগা, শাপলা, লাংগলিয়া ইত্যাদি হাওড় বা বিল।
হরিপুর ইউনিয়নের প্রধান ২টি হাট-বাজার হল হরিণবেড় বাজার, নরহা চকবাজার এবং একটি ছেট বাজার হলো হরিপুর পালবাড়ি বাজার ।
গুনিয়াউক ইউনিয়ন

গুনিয়াউক বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
গুনিয়াউক ইউনিয়নের আয়তন ২,৯০৮ একর (১১.৭৭ বর্গ কিলোমিটার)। আয়তনের দিক থেকে এটি নাসিরনগর উপজেলার সবচেয়ে ছোট ইউনিয়ন। উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের দক্ষিণে হরিপুর ইউনিয়ন, পশ্চিমে পূর্বভাগ ইউনিয়ন ও বুড়িশ্বর ইউনিয়ন, উত্তরে ফান্দাউক ইউনিয়ন এবং পূর্বে চাপৈরতলা ইউনিয়ন ও হবিগঞ্জ জেলার মাধবপুর উপজেলার বুল্লা ইউনিয়ন অবস্থিত।
গুনিয়াউক ইউনিয়ন নাসিরনগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ৭টি।
২০১১ সালের আদমশুমারি অনুযায়ী গুনিয়াউক ইউনিয়নের মোট জনসংখ্যা ১৩,২৩৩ জন। এর মধ্যে পুরুষ ৬,৪৩৫ জন এবং মহিলা ৬,৭৯৮ জন। মোট পরিবার ২,৬১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,১২৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী গুনিয়াউক ইউনিয়নের সাক্ষরতার হার ২৯.৩%।
নাসিরনগর উপজেলা সদর থেকে গুনিয়াউক ইউনিয়নে যোগাযোগের প্রধান সড়ক নাসিরনগর-গুনিয়াউক সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে গুনিয়াউক ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
তিতাস নদীর একটি শাখা হরিপুর ইউনিয়ন হয়ে গুনিয়াউক ইউনিয়নের উপর দিয়ে বয়ে চলেছে। এছাড়া এ ইউনিয়নের পূর্ব সীমান্ত দিয়ে প্রবাহিত হচ্ছে ক্ষুরধর নদী।
গুনিয়াউক ইউনিয়নের প্রধান হাট/বাজার হল গুনিয়াউক বাজার। এছাড়া রয়েছে চিতনা বাজার, গুটমা বাজার এবং গুনিয়াউক গোলাম ছামদানী গরুর বাজার।
চাপৈরতলা ইউনিয়ন

চাপৈরতলা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
চাপৈরতলা ইউনিয়নের আয়তন ৩,০৭৮ একর (১২.৪৬ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পূর্বে অবস্থিত এ ইউনিয়নের পশ্চিমে গুনিয়াউক ইউনিয়ন ও ফান্দাউক ইউনিয়ন, উত্তরে ফান্দাউক ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন, পূর্বে হবিগঞ্জ জেলার মাধবপুর উপজেলার ছাতিয়াইন ইউনিয়ন এবং দক্ষিণে হবিগঞ্জ জেলার মাধবপুর উপজেলার জগদীশপুর ইউনিয়ন ও বুল্লা ইউনিয়ন অবস্থিত।
চাপৈরতলা ইউনিয়ন নাসিরনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ৯টি।
২০১১ সালের আদমশুমারি অনুযায়ী চাপৈরতলা ইউনিয়নের মোট জনসংখ্যা ১৫,৪০২ জন। এর মধ্যে পুরুষ ৭,২৫৪ জন এবং মহিলা ৮,১৪৮ জন। মোট পরিবার ২,৯০৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২৫৩ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী চাপৈরতলা ইউনিয়নের সাক্ষরতার হার ৩৪.৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
নাসিরনগর উপজেলা সদর থেকে চাপৈরতলা ইউনিয়নে যোগাযোগের প্রধান সড়ক নাসিরনগর-চাপৈরতলা সড়ক। এছাড়া ঢাকা-সিলেট মহাসড়কের ছাতিয়াইন থেকে ছাতিয়াইন-বাঘাসুরা-ফান্দাউক সড়ক হয়ে চাপৈরতলা ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
চাপৈরতলা ইউনিয়নের প্রধান হাট/বাজার হল চাপৈরতলা বাজার।
বাল্লা ইউনিয়ন

বাল্লা বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।
বাল্লা ইউনিয়ন হরিরামপুর উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
২০১১ সালের আদমশুমারি অনুযায়ী গালা ইউনিয়নের মোট জনসংখ্যা ২০,০১৮ জন। এর মধ্যে পুরুষ ১১,০৪০ জন এবং মহিলা ১০,৯৭৫ জন।
গালা ইউনিয়ন
ফান্দাউক ইউনিয়ন

ফান্দাউক বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
একসময় এ অঞ্চলের বেশির ভাগ জায়গা জঙ্গলে পরিপূর্ণ ছিল। সে সময় এখানে অনেক হাতির চলাচল ছিল। কিছু মানুষ হাতিকে শিকার করার জন্য বিভিন্ন ধরনের ফাঁদ তৈরি করত। তারা সবসময় চেষ্টা করত হাতি তাদের তৈরি ফাঁদে আসুক। ফান্দ মানে ফাঁদে পড়া এবং আউক মানে হল আসুক অর্থাৎ ফাঁদে পড়তে আসুক। এভাবেই "ফান্দাউক" নামের উৎপত্তি।
ফান্দাউক ইউনিয়নের আয়তন ৪,৩২৪ একর (১৭.৫০ বর্গ কিলোমিটার)। নাসিরনগর উপজেলা সদর থেকে প্রায় সাড়ে ৬ কিলোমিটার উত্তর-পূর্বে অবস্থিত এ ইউনিয়নের পশ্চিমে চাপৈরতলা ইউনিয়ন, গুনিয়াউক ইউনিয়ন ও বুড়িশ্বর ইউনিয়ন; পশ্চিমে বুড়িশ্বর ইউনিয়ন; উত্তরে হবিগঞ্জ জেলার লাখাই উপজেলার লাখাই ইউনিয়ন ও মোড়াকরি ইউনিয়ন এবং পূর্বে ধরমণ্ডল ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন অবস্থিত।
ফান্দাউক ইউনিয়ন নাসিরনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৩টি মৌজায় বিভক্ত এবং মোট গ্রাম ৫টি।
২০১১ সালের আদমশুমারি অনুযায়ী ফান্দাউক ইউনিয়নের মোট জনসংখ্যা ১৬,৬৬৭ জন। এর মধ্যে পুরুষ ৮,১৫০ জন এবং মহিলা ৮,৫১৭ জন। মোট পরিবার ৩,০০৫টি। জনসংখ্যার ঘনত্ব প্রতি বর্গ কিলোমিটারে প্রায় ৯৫২ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী ফান্দাউক ইউনিয়নের সাক্ষরতার হার ৩৩.২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৪টি প্রাথমিক বিদ্যালয় রয়েছে।
নাসিরনগর উপজেলা সদর থেকে ফান্দাউক ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। এছাড়া ঢাকা-সিলেট মহাসড়ক থেকে ছাতিয়াইন-ফান্দাউক সড়কযোগেও এ ইউনিয়নে যাতায়াত করা যায়। সব ধরনের যানবাহনে যোগাযোগ করা যায়।
ফান্দাউক ইউনিয়নের উত্তর ও পশ্চিম পাশ দিয়ে বয়ে চলেছে বলভদ্রা নদী। এছাড়া রয়েছে চামারী খাল।
ফান্দাউক ইউনিয়নের প্রধান হাট/বাজার হল ফান্দাউক বাজার।
অ্যাডভোকেট কামরুজ্জামান মামুন
সভাপতি, ব্রাহ্মণবাড়িয়া বার কাউন্সিল
ড. তানভীর আনসারী (রকি)
চর্ম ও যৌন রোগ বিভাগ, ঢাকা মেডিকেল কলেজ
ব্রজেন্দ্র দেব
বিশিষ্ট ব্যবসায়ী, সমাজসেবক, সমাজ সংস্কারক
এম আশরাফুল আলম (পরশ)
উইং কমান্ডার, বাংলাদেশ নৌবাহিনী
ড. প্রশান্ত কুমার চক্রবর্ত্তী
সহযোগী অধ্যাপক, ফিজিশিয়ান মেডিসিন বিশেষজ্ঞ, বাংলাদেশ ক্যান্সার হাসপাতাল
ইরফান শাহ
সহকারী কমিশনার, জাতীয় রাজস্ব বোর্ড, বাংলাদেশ সরকার
সৈয়দ নাছিরুল হক মাসুম
সুফি সাধক
তারেক ইসলাম
ইনভেস্টমেন্ট ব্যাংকার, টিডি ব্যাংক, টরন্টো, অন্টারিও, কানাডা
পরিমল রায়
ব্যাংকার
বিমল চন্দ্র দাস
যুগ্ম মহাসচিব, অর্থ মন্ত্রণালয়
আতিকুল ইসলাম মানিক
ব্যাংকার
প্রফেসর ড. আলমগীর কবির
সাবেক প্রক্টর, জাহাঙ্গীরনগর বিশ্ববিদ্যালয়
প্রফেসর, পরিসংখ্যান বিভাগ, জাহাঙ্গীরনগর বিশ্ববিদ্যালয়
বিশ্বজিৎ রায় কাজল
খ্যাতিমান রাধারমণ শিল্পী
পণ্ডিত রাম দাস
ফান্দাউক পণ্ডিত রাম উচ্চ বিদ্যালয়ের প্রতিষ্ঠাতা
ড. সুজাত খান
অ্যাজাঙ্ক্ট প্রফেসর, আয়োনা বিশ্ববিদ্যালয়, নিউ রোচেল, নিউ ইয়র্ক
লেফটেন্যান্ট, এনওয়াইপিডি (নিউ ইয়র্ক পুলিশ ডিপার্টমেন্ট)
এম আমিনুল ইসলাম মুনির
সিনিয়র আইনজীবী, বাংলাদেশ সুপ্রিম কোর্ট
সভাপতি, বাংলাদেশ ইয়ুথ ফোরাম
মোহাম্মদ নূরে আলম
পুলিশ সুপার, বাংলাদেশ পুলিশ
উপ-কমিশনার, কূটনৈতিক নিরাপত্তা বিভাগ, ঢাকা মহানগর পুলিশ
ভারপ্রাপ্ত চেয়ারম্যান : মোহাম্মদ ফরিদ আহাম্মদ
ধরমণ্ডল ইউনিয়ন

ধরমণ্ডল বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
ধরমণ্ডল বাংলাদেশের তৃতীয় বৃহত্তম গ্রাম। লোকমুখে শোনা যায়, অনেক বছর পূর্বে ধর এবং মণ্ডল নামে দুই জন্য বিশিষ্ট লোক ছিল। তাদের নামের উপর ভিত্তি করে ধরমণ্ডল নামকরণ করা হয়।
ধরমণ্ডল ইউনিয়নের আয়তন ৪,২৭০ একর (১৭.২৮ বর্গ কিলোমিটার)। নাসিরনগর উপজেলা সদর থেকে প্রায় ১৫ কিলোমিটার উত্তর-পূর্বে অবস্থিত এ ইউনিয়নের পশ্চিমে ফান্দাউক ইউনিয়ন, হবিগঞ্জ জেলার লাখাই উপজেলার মোড়াকরি ইউনিয়ন ও মুড়িয়াউক ইউনিয়ন; উত্তরে হবিগঞ্জ জেলার লাখাই উপজেলার করাব ইউনিয়ন; পূর্বে হবিগঞ্জ জেলার মাধবপুর উপজেলার বাঘাসুরা ইউনিয়ন এবং দক্ষিণে হবিগঞ্জ জেলার মাধবপুর উপজেলার ছাতিয়াইন ইউনিয়ন অবস্থিত।
ধরমণ্ডল ইউনিয়ন নাসিরনগর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৩টি মৌজায় বিভক্ত এবং মোট গ্রাম ৫টি।
২০১১ সালের আদমশুমারি অনুযায়ী ধরমণ্ডল ইউনিয়নের মোট জনসংখ্যা ২০,৫৪৬ জন। এর মধ্যে পুরুষ ১০,০২২ জন এবং মহিলা ১০,৫২৪ জন। মোট পরিবার ৩,৬৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,১৮৯ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী ধরমণ্ডল ইউনিয়নের সাক্ষরতার হার ২৯%।
নাসিরনগর উপজেলা সদর থেকে ধরমণ্ডল ইউনিয়নে যোগাযোগের প্রধান দুইটি সড়ক সরাইল-নাসিরনগর-লাখাই-হবিগঞ্জ সড়ক এবং ফান্দাউক-বাঘাসুরা-ছাতিয়াইন সড়ক। বাস বা সিএনজি চালিত অটোরিক্সা যোগে যাতায়াত করা যায়। তবে বর্ষাকালে প্রধান যোগাযোগ মাধ্যম হয় নৌকা।
ধরমণ্ডল ইউনিয়নের পশ্চিম সীমান্ত দিয়ে প্রবাহিত হচ্ছে বলভদ্রা নদী।
ধরমণ্ডল ইউনিয়নের প্রধান হাট/বাজার হল ধরমণ্ডল বাজার।
কাশেফ মাহবুব চৌধুরী

কাশেফ মাহবুব চৌধুরী একজন বাংলাদেশী স্থপতি। তিনি তার কাজের স্বীকৃতি স্বরুপ স্থাপত্যের জন্য আগা খান পুরস্কারে ভূষিত হয়েছেন।
কাশেফ মাহবুব চৌধুরী ঢাকায় জন্মগ্রহণ করেন। তার বাবা ছিলেন একজন পুর প্রকৌশলী। চৌধুরী বাংলাদেশ ও মধ্যপ্রাচ্য থেকে স্থাপত্যে স্নাতক করেন। এর আগে তিনি ১৯৯৫ সালে বাংলাদেশ প্রকৌশল বিশ্ববিদ্যালয় (বুয়েট) থেকে ডিগ্রি অর্জন করেন। ২০০৬ সালে, তিনি সিডনির গ্লেন মুরকুট মাস্টারক্লাসে অংশ নিয়েছিলেন।
স্থপতি উত্তম কুমার সাহার সাথে কাজ করার পরে, তিনি ১৯৯৫ সালে অংশীদারত্বের মাধ্যমে ইউআরবানা অনুশীলনটি প্রতিষ্ঠা করেন এবং ২০০৪ সাল থেকে এই সংস্থার অধ্যক্ষ হিসাবে অব্যাহত থাকেন। তিনি ভারতীয় ধ্রুপদী সংগীতশিল্পী রাজরূপ চৌধুরীকে বিয়ে করেন। তাদের এক ছেলে রায়ন মাহবুব চৌধুরী রয়েছে।
চৌধুরীর একটি স্টুডিও ভিত্তিক অনুশীলন রয়েছে যার কাজগুলি জলবায়ু, পদার্থ এবং প্রসঙ্গ - প্রাকৃতিক এবং মানব উভয়ের উপর জোর দিয়ে ইতিহাসের মূল সন্ধান করে। স্টুডিওতে প্রকল্পগুলি গবেষণার জন্য বর্ধিত সময় দেওয়া হয় যাতে তা মূল অভিব্যক্তি ও উদ্ভাবনের স্তরে পৌঁছতে পারে। কাজগুলির ধরন জাহাজ রূপান্তর ও স্বল্পখরচে উত্থিত জনবসতি 'চর' থেকে শুরু করে প্রশিক্ষণ কেন্দ্র, মসজিদ, আর্ট গ্যালারী, যাদুঘর, আবাসন এবং কর্পোরেট প্রধান অফিস থেকে বহু-পরিবারের আবাসন পর্যন্ত বিস্তৃত।
চৌধুরী নর্থ সাউথ ইউনিভার্সিটি এবং ব্র্যাক বিশ্ববিদ্যালয়, উভয়ই বাংলাদেশের ভিজিটিং শিক্ষক এবং ঢাকা বিশ্ববিদ্যালয়গুলিতে শেষ বর্ষের সমালোচকদের একজন বিচারক ছিলেন। তিনি দুইবার স্থাপত্যের জন্য আগা খান পুরস্কার এবং আর্কিটেকচারাল রিভিউয়ের এআর+ডি উদীয়মান স্থাপত্য পুরস্কার ২০১২-এ প্রথম পুরস্কার পেয়েছেন।
চৌধুরী শিল্পকলায় সক্রিয় আগ্রহী এবং ২০০৪ সালে জার্মানির গ্যোটে ইনস্টিটিউট-এ 'সমসাময়িক শিল্পের দিকগুলি' নামে একটি ধারাবাহিক বক্তৃতা উপস্থাপন করেন। তিনি একজন পেশাদার আলোকচিত্রশিল্পী হিসাবে কাজ করেছেন এবং সাতটি একক প্রদর্শনী করেছেন। তিনি তিনটি বই নকশা করেছেন এবং প্রকাশ করেছেন: এরাউন্ড ঢাকা, ২০০৪; প্লট নম্বর ফিফটি সিক্স, ২০০৯ এবং দি নাইট অফ পনেরো নভেম্বর, ২০১১ - বাংলাদেশের উপকূলীয় অঞ্চলে ঘূর্ণিঝড় সিডরের কিছু বেঁচে যাওয়া ব্যক্তির আলোকচিত্র এবং রেকর্ড করা বিবরণ।
তিনি চট্টগ্রামে চান্দগাঁও মসজিদ নকশার জন্য ২০১০ সালে স্থাপত্যে স্থাপত্যের জন্য আগা খান পুরস্কার পাওয়ার জন্য মনোনীত হয়েছিলেন।
শামসুদ্দিন হীরা

শামসুদ্দীন হিরা একজন বাংলাদেশী গীতিকার ও সুরকার। প্রথমদিকে হীরা সংগীতশিল্পী হিসেবে আত্মপ্রকাশ করলেও পরবর্তীতে গীতিকার হিসেবে পরিচিত হয়ে ওঠেন। 
শামসুদ্দিন হীরা ১৯৫৩ সালে জয়পুরহাট জেলায় জন্মগ্রহণ করেন। সংগীতানুরাগী বাবার তত্বাবধানে জয়পুরহাটের বাড়িতে তার সংগীত চর্চা শুরু হয়। হীরা জেলা পর্যায়ের বিভিন্ন অনুষ্ঠানে গান গেয়ে নানা পুরস্কার অর্জন করেন। তার স্ত্রীর নাম সামিনা বেগম। তাদের চার সন্তান। বড় ছেলে শফিউল বারী এবং শরিফুল হক।
হীরা ১৯৭৩ সালে নিজের লেখা গানে নিজে কণ্ঠ দেন। পরবর্তীতে ১৯৭৪ সালে তার লেখা গানে কণ্ঠ দেন একুশে পদক প্রাপ্ত নীনা হামিদ। গানগুলো অ্যালবাম আকারে প্রকাশিত হওয়ার পরে হীরা বাংলা সাংস্কৃতিক অঙ্গনে গীতিকার হিসেবে পরিচিত হয়ে ওঠেন।
শামসুদ্দিন হীরা বাংলাদেশের প্রতিষ্ঠিত শিল্পীদের সংগে কাজ করেছেন। তার উল্লেখযোগ্য কিছু কাজ হচ্ছেঃ
এছাড়াও তার লেখা গানে কণ্ঠ দিয়েছেন সৈয়দ আব্দুল হাদী, আশরাফ উদাস, দিল আফরোজা রেবা, রবি চৌধুরী, ডলি সায়ন্তনী, কাঙ্গালীনি সুফিয়া, বেবি নাজনীন।
এ-প্লাস টিভি

এ-প্লাস এন্টারটেইনমেন্ট একটি পাকিস্তানি বিনোদনমূলক টেলিভিশন চ্যানেল চ্যানেলটির সভাপতির নাম হচ্ছে আব্দুল জব্বার।
এ-প্লাস মূলত ধারাবাহিক নাটক, সংগীত বিষয়ক অনুষ্ঠান, প্রভাতি অনুষ্ঠান, স্বাস্থ্য বিষয়ক অনুষ্ঠান এবং ম্যাগাজিন অনুষ্ঠান থেকে শুরু করে বিভিন্ন প্রকার অনুষ্ঠানমালা সম্প্রচার করে থাকে।
২০১৫ সালে এ-প্লাস ফিল্মস এর ব্যানারে গুড মর্নিং করাচি নামক চলচ্চিত্রের মাধ্যমে চলচ্চিত্র প্রযোজনা শুরু করে। এরপর ২০১৭ সালে বালু মাহি প্রযোজনা করে।
ক্লার্ক কিম্বার্লিং

ক্লার্ক কিম্বার্লিং একাধারে গণিতবিদ, সঙ্গীতজ্ঞ ও সঙ্গীত রচয়িতা। তিনি ১৯৪২ খ্রীস্টাব্দের ৭ই নভেম্বর যুক্তরাষ্ট্রের ইলিনয় অঙ্গরাজ্যের হিন্সডেল গ্রামে জন্মগ্রহণ করেন। ১৯৭০ খ্রিস্টাব্দ থেকে তিনি ইভান্সওয়াইল বিশ্ববিদ্যালয়ে গণিতের অধ্যাপকরূপে কর্মরত রয়েছেন। তিনি ত্রিভুজের কেন্দ্র, পূর্ণ সংখ্যার অনুক্রম এবং স্তোত্রবিদ্যা নিয়ে গবেষণা কার্য করছেন।
ক্লার্ক কিম্বার্লিং ইলিনয় ইন্সটিটিউট অব টেকনোলজি থেকে স্ক্লার উপপাদ্যের প্রবর্তক অ্যাইব স্ক্লারের তত্ত্বাবধানে ১৯৭০ খ্রীস্টাব্দে গণিতে পিএইচডি অর্জন করেন। কিম্বার্লিং ১৯৯৪ সাল থেকে ত্রিভুজের কেন্দ্র এবং তাদের গুণাবলি সম্পর্কে একটি তালিকা তৈরি করছেন আজকের দিনে যা অনলাইনে "ত্রিভুজ কেন্দ্রের বিশ্বকোষ" (Encyclopedia of Triangle Centers) নামে প্রকাশিত। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে এবং তালিকাটি ক্রমশ বর্ধমান।
রবার্ট সি. শান সোনালি অনুপাতের বাহু যুক্ত ত্রিভূজকে ""সোনালি ত্রিভুজ"" হিসেবে সংজ্ঞায়িত করেছেন। কিম্বার্লিং এক্ষেত্রে সোনালি অনুপাতের বাহুর পাশাপাশি সোনালি অনুপাতের কোণের ধারণাকে অন্তর্ভুক্ত করার মাধ্যমে সোনালি ত্রিভুজের সংজ্ঞাটিকে বিবর্ধিত করেছেন। অর্থাৎ কিম্বার্লিং ""দ্বিগুণ সোনালি ত্রিভুজের"" একটি ধারণার বর্ণনা দিয়েছেন যেখানে ত্রিভুজটির দুটি বাহু সোনালি অনুপাত যুক্ত এবং একই সাথে এর দুটি কোণও সোনালি অনুপাত যুক্ত।
হাফিজ আহমেদ

হাফিজ আহমেদ হলেন একজন ভারতীয় শিক্ষক, কবি ও সমাজকর্মী। তিনি ২০১৬ সালে প্রথম ব্যক্তি হিসেবে "মিঞা কবিতা" রচনা করেছিলেন। তিনি চর চাপরি সাহিত্য পরিষদের সভাপতি।
গ্যাবি লুইস

লুইসের জন্ম ডাবলিনে । তার বড় বোন রবিন লুইস ক্লাব ও জাতীয় পর্যায়ে একই সাথে খেলেন, তার বাবা অ্যালান লুইস এবং দাদা ইয়ান লুইস দুজনেই আইরিশ পুরুষ দলের খেলোয়াড় ছিলেন। উভয়ই ডাবলিনের ওয়াইএমসিএ ক্রিকেট ক্লাবের সদস্য। লুইস বোন প্রথম নির্বাচকদের দৃষ্টিতে আসে ২০১৩ সালের নভেম্বরে, যখন তারাক্রিকেট আয়ারল্যান্ডের উদীয়মান খেলোয়াড় সন্ধান করছিলেন। ইসিবি মহিলা টি-টোয়েন্টি কাপে ইংলিশ কাউন্টি দলের বিপক্ষে পাঁচটি ম্যাচ খেলার জন্য গ্যাবি লুইসকে আয়ারল্যান্ডের সিনিয়র দলে প্রথম ডাকা হয় ২০১৪ সালে জুলাইয়ে। পরবর্তীতে আগস্টে ২০১৪ ইউরোপীয় চ্যাম্পিয়নশিপে নেদারল্যান্ডসের বিপক্ষে তিনি তার আন্তর্জাতিক অভিষেক করেন। এই প্রতিযোগিতার দ্বিতীয় খেলায়, তিন নম্বর ব্যাটিং অর্ডারে এসে ৩৫ বলে ৩৮ রান করেছিলেন, এবং ক্লেয়ার শিলিংটন (তার থেকে ২০ বছরের বড়) এর সাথে ৯৪ রানের এক দুর্দান্ত জুটি তৈরী করেছিলেন।
২০১৪ সালের সেপ্টেম্বরে ইংল্যান্ডের বার্মিংহামে একটি নিরপেক্ষ ভেন্যুতে খেলা দক্ষিণ আফ্রিকার বিপক্ষে তিন ম্যাচের টি-টোয়েন্টি সিরিজের জন্য লুইস আয়ারল্যান্ডের দলে নির্বাচিত হয়েছিলেন। তিনি প্রথম খেলার সময় বসে থাকেন, তবে শেষ দুটি খেলায় তাকে দলে অন্তর্ভুক্ত করা হয়, অভিষেক খেলায় পাঁচ রান করেছিলেন এবং তৃতীয় খেলায় অপরাজিত ছিলেন ১২ রান নিয়ে। অভিষেকের সময়, লুইসের বয়স ছিল ১৩ বছর ১৬৬ দিন, যা তার সতীর্থ লুসি ও'রিলির কনিষ্ঠতম টি-টোয়েন্টি খেলোয়াড়ের রেকর্ডকে ভেঙে ফেলে। তিনি একবিংশ শতাব্দীতে জন্মগ্রহণকারী প্রথম আন্তর্জাতিক ক্রিকেটারও হয়েছিলেন। সমস্ত পুরুষ এবং মহিলাদের আন্তর্জাতিক ক্রিকেট বিশ্বে (টেস্ট, ওয়ানডে এবং টি-টোয়েন্টি সহ), কেবলমাত্র পাকিস্তানের সাজিদা শাহ অল্প বয়সে খেলেছেন।
দক্ষিণ আফ্রিকার বিপক্ষে অভিষেকের পরে লুইস তার পরের আন্তর্জাতিক ক্রিকেটটি খেলে ২০১৫ এর আগস্ট মাসে, যখন তাকেঅস্ট্রেলিয়ার বিপক্ষে তিন ম্যাচের সিরিজের জন্য আয়ারল্যান্ডের দলে আহ্বান করা হয়েছিল। প্রথম ম্যাচে, তিনি ব্যাটিং অর্ডারে ষষ্ঠ স্থানে এসে ৩০ বলে ২৩ রান করেছিলেন, যা ছিল সিলিসিয়া জয়েসের পরে সর্বোচ্চ ব্যক্তিগত সংগ্রহ। অন্য ম্যাচগুলিতে তিনি কম সাফল্য পেয়েছিলেন, দ্বিতীয় খেলায় চার এবং তৃতীয়টিতে দশ রান করেছিলেন। পরে বছরের পরে, লুইস থাইল্যান্ডে ২০১৫ বিশ্ব টি-টোয়েন্টি বাছাইপর্বেও খেলেছিলেন। ভারতে ২০১৬ বিশ্ব টি২০তে তিনি তার দলের হয়ে দুটি ম্যাচ খেলেছিলেন ( নিউজিল্যান্ড এবং শ্রীলঙ্কার বিপক্ষে), তবে খুব একটা প্রভাব ফেলেনি।
২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলে অন্তর্ভুক্তি হয়। পরের মাসে তিনি আইসিসি মহিলাদের গ্লোবাল ডেভলপমেন্ট স্কোয়াডে নাম লেখান। অক্টোবরে ২০১৮, ওয়েস্ট ইন্ডিজের আইসিসি মহিলা বিশ্ব টুয়েন্টি২০ প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।
আগস্ট ২০১৯ এ, তিনি ছয় ম্যাচের ১৮০ রান নিয়ে নেদারল্যান্ডস মহিলা কোয়াডরেঙ্গুলার সিরিজের সেরা রান সংগ্রহকারী হন। পরের মাসে, স্কটল্যান্ডে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলে জায়গা দেওয়া হয়েছিল।
তুমি কি দেখেছ কভু জীবনের পরাজয়

"তুমি কি দেখেছ কভু জীবনের পরাজয়" ১৯৬৮ সালে বাংলা ভাষায় রচিত একটি চলচ্চিত্র সংগীত। এটা ১৯৬৮ সালে তৎকালীন পূর্ব পাকিস্তানে নারায়ণ ঘোষ মিতা'র পরিচালনায় মুক্তি প্রাপ্ত বাংলা চলচ্চিত্র এতোটুকু আশা ছায়াছবির জনপ্রিয় গান। এই গানের গীতিকার ড. মোহাম্মদ মনিরুজ্জামান। সত্য সাহা'র সুর ও সঙ্গীত পরিচালনায় বাংলাদেশের প্রখ্যাত সংগীত শিল্পী আব্দুল জব্বার এই গানে কণ্ঠ দেন। চলচ্চিত্রে এই গানের চিত্রায়ণে ঠোঁট মিলান আলতাফ, গানের চিত্রায়নে এ টি এম শামসুজ্জামানও ছিলেন। তৎকালীন পূর্ব পাকিস্তান চলচ্চিত্র উন্নয়ন কর্পোরেশন-এর রেকর্ডিং স্টুডিওতে এই গানের রেকর্ড করা হয়েছিল।
মূল চলচ্চিত্রে গানটি মুক্তি পাওয়ার পঞ্চাশ বছর পর, অনুপম রেকর্ডিং মিডিয়ার ব্যানারে গানটি ভিডিও আদান প্রদান সেবা প্রদানকারী প্ল্যাটফর্ম ইউটিউবে ৯ অক্টোবর, ২০১৮-তে উন্মুক্ত করা হয়।
চলচ্চিত্রটি মুক্তির পর এই গানটি শ্রোতাদের মাঝে জনপ্রিয়তা অর্জন করে। সম্প্রচার টেলিভিশনের যুগে প্রবেশের পর এই গান, চলচ্চিত্র সংগীত অনুষ্ঠানে প্রচার ও রিয়েলিটি শোতে পরিবেশিত হয়েছে। বিখ্যাত শিল্পী হেমন্ত মুখোপাধ্যায়ের খুব প্রিয় গান ছিল এটি। বিবিসি বাংলা ২০০৬ সালের ১৪ এপ্রিল হতে ৩ মে পর্যন্ত বাংলা গানের শ্রোতাদের নিয়ে এক জরিপ করে। সেই জরিপে এই গানটি 'সর্বকালের সর্বশ্রেষ্ঠ কুড়িটি বাংলা গানের তালিকা'য় স্থান পায়। জনপ্রিয়তার স্বীকৃতি স্বরূপ এই গানের প্রথম কলি বাংলা প্রবন্ধে ব্যবহারের উদাহরণ রয়েছে।
গানটি ১৯৯৪ সালে মুক্তিপ্রাপ্ত, কাজী হায়াৎ পরিচালিত দেশপ্রেমিক চলচ্চিত্রে হুবহু ব্যবহার করা হয়েছে। এই চলচ্চিত্রে গানের চিত্রায়নে আলমগীর অভিনয় করেছেন।
এ.ওয়াই.বি আই সিদ্দিকী

আবু ইয়াহিয়া বুরহান সিদ্দিকী যিনি এ ওয়াই বি আই সিদ্দিকী নামে পরিচিত। একজন অবসরপ্রাপ্ত বাংলাদেশী সাবেক কূটনীতিক, সাবেক সচিব এবং পুলিশ অফিসার যিনি ১৯৯৯-২০০০ সালে বাংলাদেশ পুলিশের ১৫তম পুলিশ পরিদর্শক হিসাবে দায়িত্ব পালন করেন। তিনি কূটনৈতিক
১৯৮৯-৯০ সালে নামিবিয়ায় জাতিসংঘের অধীনে শান্তিরক্ষা মিশনে বাংলাদেশের ভারপ্রাপ্ত হাইকমিশনার হিসেবে অংশ নিয়ে প্রধান লিয়াজোঁ অফিসার হিসেবে দায়িত্ব পালন করেন
এ ওয়াই বি আই সিদ্দিকী বেড়ে ওঠেন চট্টগ্রামে এবং কলেজ পড়াশোনা শেষ করে লাহোরে চলে যান। সাবেক মন্ত্রী এলকে সিদ্দিকীর ভাই তিনি।
এ ওয়াই বি আই সিদ্দিকী পানি সম্পদ ও বন্যা নিয়ন্ত্রণ মন্ত্রণালয়ের ও স্থানীয় সরকার মন্ত্রণালয়ের সচিব হিসাবে দায়িত্ব পালন করেন স্থানীয় সরকার মন্ত্রণালয়ের সচিব পদে তার তৃতীয় চুক্তির মেয়াদ ৩১ ডিসেম্বর ২০০৩ সালে শেষ হয়। তিনি ২০০৪ সালে সরকারী চাকরি থেকে অবসর গ্রহণ করেন। তারপরে একাধিক আন্তর্জাতিক পানি গবেষণা, আইনশৃঙ্খলা ও উন্নয়ন প্রকল্পের এসএমই এবং পরামর্শক হিসাবে কাজ করেন।
২০০৬ সালে তিনি জাতীয় প্রকল্প কো-অর্ডিনেটর হিসাবে দায়িত্ব পালন করেন। 
এ ওয়াই বি আই সিদ্দিকী রেহানা সিদ্দিকীর সাথে ১৯৭১ সালে বিয়ে করেন। তাদের একটি ছেলে লুৎফি সিদ্দিকী ইউনাইটেড ব্যাংক অফ সুইজারল্যান্ডের ব্যবস্থাপনা পরিচালক। এবং এক মেয়ে হুসনা সিদ্দিকী।
অমলেন্দু গুহ

অমলেন্দু গুহ (৩০ জানুয়ারী ১৯২৪ - ৭ মে ২০১৫) ভারতের আসামের একজন ঐতিহাসিক, অর্থনীতিবিদ, এবং কবি ছিলেন।
অমলেন্দু গুহ ৩০ জানুয়ারী ১৯২৪ সালে মণিপুরের ইম্ফলে জন্মগ্রহণ করেন। তিনি এমএ পাস করেন প্রেসিডেন্সি কলেজ থেকে। তার শিক্ষাজীবনটি তেজপুরের দারং কলেজ থেকে শুরু করেছিলেন এবং <nowiki>গোখলে ইনস্টিটিউট অফ পলিটিক্স অ্যান্ড ইকোনমিক্স</nowiki> পুনে তারপরে দিল্লি স্কুল অফ ইকোনমিক্সে শিক্ষকতা করেছিলেন।
আব্দুল কাদির (কর্মকর্তা)

লেফটেন্যান্ট কর্নেল আব্দুল কাদির (২ জানুয়ারী ১৯২৯ – ১৭ এপ্রিল ১৯৭১ এর পরপর?) বাংলাদেশের মুক্তিযুদ্ধের পূর্ববর্তী অশান্তি বিশৃঙ্খলার সময়ে চট্টগ্রামে কর্মরত পাকিস্তানি সেনাবাহিনীর একজন কর্মকর্তা ছিলেন। তিনি বাঙালি স্বাধীনতা আন্দোলনে জড়িত ছিলেন এবং ১৯৭১ সালের এপ্রিল মাসে পাকিস্তান সেনাবাহিনী তাকে গ্রেপ্তার করে। তাকে খুন করা হয়েছে বলে ধারণা করা হয়েছিল এবং ২০০৮ সালে তার মরদেহ একটি গণকবরে পাওয়া যায়। 
আবদুল কাদির ১৯২৯ সালের ২ জানুয়ারি রংপুরে জন্মগ্রহণ করেছিলেন, তদানীন্তন পূর্ব পাকিস্তান (বর্তমানে বাংলাদেশ ) ছিল। তিনি ব্যবসায়ী আবুল হোসেন মিয়ার ছেলে। তিনি ১৯৪৯ সালে পাকিস্তান সেনাবাহিনীর কর্পস অফ ইঞ্জিনিয়ার্সে যোগদান করেন। তিনি ১৯৬২ সালে আর্মি স্কুল অফ ইঞ্জিনিয়ারিং থেকে স্নাতক ডিগ্রি অর্জন করেছিলেন এবং তিন বছর পরে আমেরিকা যুক্তরাষ্ট্রের ভার্জিনিয়ায় ইঞ্জিনিয়ার অফিসারদের কেরিয়ার কোর্স সম্পন্ন করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগে স্নাতক পড়াশোনা শেষ করেছেন। ১৯৬৬ সালে তিনি লেফটেন্যান্ট কর্নেল হিসাবে পদোন্নতি পেয়েছিলেন। ১৯৭০ সালে তাকে পূর্ব পাকিস্তানের তেল ও গ্যাস উন্নয়ন কর্পোরেশনের প্রধান করা হয়। 
কাদির বাঙালি স্বাধীনতা আন্দোলনের প্রতি সহানুভূতিশীল ছিলেন এবং বাংলাদেশ মুক্তিযুদ্ধ শুরু হওয়ার পরে, তিনি বিদ্রোহীদের বিস্ফোরক সরবরাহ করে এবং আন্দোলন সংগঠিত করার জন্য স্থানীয় গোষ্ঠীগুলিকে সহায়তা করেছিলেন। তিনি ১৯৭১ সালের ১৭ এপ্রিল পাকিস্তান সেনাবাহিনীর চট্টগ্রামে তার বাসভবন থেকে গ্রেপ্তার হন। তারপরে তিনি সেনা হেফাজতে নিখোঁজ হন। ২০০৮ সালে তার মরদেহ চট্টগ্রামের একটি গণকবর থেকে পাওয়া গেছে। গণকবরটির স্থানটি ছিল তার ছেলে নাদিম কাদির চিহ্নিত করেন। কাদেরের মরদেহ গণকবর থেকে বের করে এনে সম্পূর্ণ সামরিক সম্মান সহ বাংলাদেশের রাজশাহীর নাটোরের কাদিরাবাদ সেনানিবাসে সমাহিত করা হয় । তার আগেই তার নামে ক্যান্টনমেন্টটির নামকরণ হয়েছিল । বাংলাদেশ সরকার তার চিত্র সহ একটি স্ট্যাম্প জারি করেছিল। 
তিনি হাসনা হেনা কাদিরের সাথে বিবাহবন্ধনে আবদ্ধ হন। তিনি একাত্তরের ঘাতক দালাল নির্মুল কমিটির অন্যতম প্রতিষ্ঠাতা ছিলেন, যে সংস্থাটি মুক্তিযুদ্ধ থেকে যুদ্ধাপরাধীদের বিচারের দাবি করে আসছে। তার ছেলে নাদিম কাদির যুক্তরাজ্যের বাংলাদেশ হাইকমিশনের প্রেস মন্ত্রী।
নুরুল ইসলাম (রাজনীতিবিদ)

নুরুল ইসলাম যিনি নুরুল ইসলাম বিএসসি নামে পরিচিত। (জন্ম: ৩ জানুয়ারি ১৯৪৩) বাংলাদেশ আওয়ামী লীগের রাজনীতিবিদ যিনি প্রবাসী কল্যাণ ও বৈদেশিক কর্মসংস্থান মন্ত্রীর দায়িত্ব পালন করেছিলেন। তিনি একজন ব্যবসায়ী, সমাজসেবক ও লেখক। তিনি ২৯ ডিসেম্বর ২০০৮ সালের জাতীয় সংসদ নির্বাচনে চট্টগ্রাম-৮ আসন হতে সংসদ সদস্য হিসেবে নির্বাচিত হন।
নুরুল ইসলাম ৩ জানুয়ারী ১৯৩৮ সালে জন্ম চট্টগ্রাম জেলার চান্দগাঁওয়ে এক সম্ভ্রান্ত ও মধ্যবিত্ত মুসলিম পরিবারে জন্মগ্রহণ করেন। তার পিতা তজুমিয়া ছিলেন একজন ধার্মিক ও দানশীল ব্যক্তি। মায়ের নাম হাজেরা খাতুন। তিনি চান্দগাঁও এনএমসি আদর্শ উচ্চ বিদ্যালয় থেকে ম্যাট্রিক পাস করেন। চট্টগ্রাম কলেজ থেকে আইএসসি এবং বিএসসি পাস করেন। সানোয়ারা গ্রুপের ব্যবস্থাপনা পরিচালক ও এনসিসি ব্যাংকের উদ্যোক্তা পরিচালক তিনি। 
নুরুল ইসলাম বিএসসি স্কুল জীবন থেকে ছাত্রলীগের রাজনীতির সাথে জড়িয়ে পড়েন। চট্টগ্রাম আওয়ামী লীগের বিভিন্ন সময় বিভিন্ন গুরুত্বপূর্ণ দায়িত্ব পালন করে র্বতমানে চট্টগ্রাম মহানগর আওয়ামী লীগের সহ-সভাপতি হিসেবে দায়িত্ব পালন করছেন। চট্টগ্রামে তিনি ২৭ টি শিক্ষা প্রতিষ্ঠান প্রতিষ্ঠা করেছেন। 
৫২ এর মহান ভাষা আন্দোলনে তখনকার প্রাথমিক বিদ্যালয়ের ছাত্র বিশ্ববিদ্যালয় ছাত্রদের মিছিলে সামিল হয়ে লাল দিঘির ময়দানে মিছিল করেছিলেন। ১৯৭১ সালের মুক্তিযুদ্ধে চট্টগ্রামের চান্দগাঁও এলাকায় বিশেষ ভূমিকা পালন করেন।
নবম সংসদে বাণিজ্য মন্ত্রণালয় সম্পর্কিত স্থায়ী কমিটির সদস্য ছিলেন নুরুল ইসলাম বিএসসি। তিনি ২৯ ডিসেম্বর ২০০৮ সালের জাতীয় সংসদ নির্বাচনে চট্টগ্রাম-৮ আসন হতে সংসদ সদস্য হিসেবে নির্বাচিত হন। ১৪ জুলাই ২০১৫ সাল থেকে ৬ নভেম্বর ২০১৮ সাল পর্যন্ত প্রবাসী কল্যাণ ও বৈদেশিক কর্মসংস্থান মন্ত্রণালয়ের টেকনোক্রেট মন্ত্রী হিসেবে দায়িত্ব পালন করেন।
তিনি ৩২টি গ্রন্থ রচনা করেছেন। এছাড়া তিনি বিভিন্ন পত্রিকায় কলাম লিখেন। তার গ্রন্থ সমূহের মধ্যে উল্লেখযোগ্য হচ্ছে- 
বাংলাদেশ সমাজ নির্মাণে বিশেষ ভূমিকার জন্য তাকে ২০০২ সালে জাতিসংঘ এওয়ার্ড প্রদান করে। ২০১১ সালে শিক্ষায় অবদানের জন্য তিনি ইউনেস্কো পুরস্কার লাভ করেন। তিনি ধারা স্বর্ণপদক, রিডাস ফোরাম পদক, সূর্যসেন পদক (কোলকাতা), বারিসাস পদকসহ অনেক গুলো পদকে ভূষিত হন।
নুরুল ইসলাম বিএসসি ১৯৬৪ সালে সানোয়ারা বেগমকে বিয়ে করেন। তিনি পাঁচ পুত্র ও তিন কন্যা সন্তানের জনক।
এআরওয়াই ডিজিটাল

এআরওয়াই ডিজিটাল () পাকিস্তানের একটি পরিশোধযোগ্য টেলিভিশন নেটওয়ার্ক চ্যানেল, যেটি মধ্য প্রাচ্য, উত্তর আমেরিকা এবং ইউরোপ। চ্যানেলটি এআরওয়াই গ্রুপ অব কোম্পানীর মালিকানাধীন দুবাই ভিত্তিক একটি হোল্ডিং সংস্থা যেটি একজন পাকিস্তানি ব্যবসায়ী হাজী আবদুল রাজ্জাক ইয়াকুব কর্তৃক প্রতিষ্ঠিত করা হয়। নেটওয়ার্কটি পাকিস্তানি প্রবাসীদের বিশেষ চ্যানেল হিসেবে সমাদৃত। চ্যানেলগুলির একটি বিস্তৃত নেটওয়ার্ক নিয়ে গঠিত হয়েছে, যার মধ্যে প্রতিটি চ্যানেলের স্বতন্ত্রতা লক্ষ্য করা যায়।
এআরওয়াই ডিজিটাল, যেটি পূর্বে পাকিস্তানি চ্যানেল হিসাবে পরিচিত ছিল, কিন্তু ২০০০ সালের ডিসেম্বর মাসে উক্ত অঞ্চলে বসবাসরত পাকিস্তানি সম্প্রদায়ের মধ্যে অনুষ্ঠানমালা উপভোগ করার জন্য যুক্তরাজ্যে যাত্রা শুরু হয়েছিল। এটি সংযুক্ত আরব আমিরাত ভিত্তিক একটি আপলিংক সরবরাহকারী সামকোম আপলিংক টেলিপোর্ট স্টেশন হিসাবে চ্যানেলটি উপলব্ধ করা হয়।
বাংলাদেশ অ্যারোনটিকাল সেন্টার

বাংলাদেশ অ্যারোনটিকাল সেন্টার (বিএসি) একটি বাংলাদেশ রাষ্ট্রীয় মালিকানাধীন বায়বান্তরীক্ষ (এরোস্পেস) এবং প্রতিরক্ষা সুরক্ষা এবং উন্নত প্রযুক্তি সংস্থা। ২০১১ সালে প্রতিষ্ঠিত সংস্থাটি প্রতিরক্ষা মন্ত্রণালয়ের অধীনে পরিচালিত হয়। এটির সদর দফতর ঢাকা শহরের কুর্মিটোলায়। বিএসি সশস্ত্র বাহিনীর জন্য বিমান এবং এভিওনিক্স সিস্টেম ডিজাইন করে, বিকাশ করে এবং তৈরি করে এবং স্থানীয় ভাবে রক্ষণাবেক্ষণও করে এবং বিদেশে নির্মিত সামরিক ও বেসামরিক বিমানের বিমান এমএলইউ সিস্টেমগুলিতে কাজ করে।
মূলত এভায়োনিক্স, বিমানচালনা এবং উচ্চ প্রযুক্তির ইলেক্ট্রনিক্সগুলিতে ফোকাস করে, বিএসি সেনা ও নৌবাহিনীর যেমন রাডার, মনুষ্যবিহীন আকাশযান এবং অন্যান্য প্রতিরক্ষা ব্যবস্থার জন্য সামরিক ব্যবস্থাও তৈরি করে এবং সচল রাখে। প্রতিরক্ষা ও বিমান মন্ত্রণালয়ের সম্মতি ছাড়া কোন প্রযুক্তি বা পণ্য রফতানি করতে কঠোরভাবে নিষেধাজ্ঞ আছে। বিএসি বেশিরভাগই রাশিয়ান মিল, ইরকুট কর্পোরেশন এবং চীনের হংকদু এভিয়েশন ইন্ডাস্ট্রি গ্রুপের সাথে সহযোগি হিসেবে কাজ করে থাকে।
নিজস্ব সম্পদ, প্রযুক্তি, নিজস্ব প্রকৌশলী দ্বারা বিএএফের বিমানের রক্ষণাবেক্ষণের লক্ষ্যে এই সংস্থাটি প্রতিষ্ঠা করা হয়। বিএএফের সরকারী সূত্র জানিয়েছে, ২০২১ সালের মধ্যে কেন্দ্রটি একটি জেট বিমানের প্রোটোটাইপ তৈরি করবে বলে আশা করা হচ্ছে। ২০১৯সালের হিসাবে এয়ার ফোর্স লালমনিরহাটে বিমান উৎপাদন কেন্দ্রের ভিত্তি প্রস্তর স্থাপন করা হয়।
চীন–সোভিয়েত বিভক্তি

চীন–সোভিয়েত বিভক্তি (১৯৬১–১৯৮৯) হয় যখন গণচীন ও সোভিয়েত ইউনিয়নের মধ্যের কূটনৈতিক ও রাজনৈতিক সম্পর্ক দুর্বল হয়ে পড়ে। গণচীনের নেতা, মাও ৎসে-তুং, সোভিয়েত ইউনিয়নের সাথে জোট ভাঙ্গার সিদ্ধান্ত নেন, যা স্নায়ুযুদ্ধ চলাকালে সৃষ্টি হয়।
সোভিয়েত নেতা জোসেফ স্ট্যালিন চীনে সমাজতন্ত্র ছড়িয়ে দিতে চেয়েছিলেন। তাই দ্বিতীয় চীন-জাপান যুদ্ধে তিনি চীনকে অস্ত্র সরবরাহ করে সাহায্য করেন। যুদ্ধে চীন জিতে যায়। হঠাৎ করে, ১৯৭৩ সালে স্ট্যালিন মারা যান। নতুন সোভিয়েত নেতা, নিকিতা খ্রুশ্চেভ, স্ট্যালিনের মতো আদর্শের ছিলেন না। তিনি স্ট্যালিনের মতো ধনতন্ত্রের বিরুদ্ধে আক্রমণাত্মক নীতি অবলম্বন করছিলেন না। মাও ৎসে-তুং এরকম কূটনীতির বিরুদ্ধে ছিলেন। তিনি নিকিতা খ্রুশ্চেভকে সাম্রাজ্যবাদীদের বিরুদ্ধে লড়াই করতে সাহায্য চেয়েছিলেন। খ্রুশ্চেভ এর বিরুদ্ধে ছিলেন, এবং তারপর মাও সিদ্ধান্ত নেন যেহেতু খ্রুশ্চেভ সহযোগিতা করতে যাচ্ছেন না, তারা একে অপরের সাথে কাজ করবেন না। যদিও পরে, সোভিয়েত ইউনিয়ন ও চীনের মধ্যে শান্তি ছিল, কিন্তু তারা আর সহযোগী ছিল না।
বাজাপ্পল্লি শ্রী মহাদেবর মন্দির

বাজাপ্পল্লি শ্রী মহাদেবর মন্দির () ভারতের কেরালা রাজ্যের কোট্টায়াম জেলার চাঙ্গানাসেরির কাছে ওয়াজপ্পলিতে অবস্থিত একটি হিন্দু মন্দির। মন্দিরটি ট্রাভানকোর দেবস্বম বোর্ড দ্বারা পরিচালিত হয়। এই মন্দিরটি কোডুঙ্গালুরের প্রথম চের রাজা দ্বারা নির্মিত বলে বিশ্বাস করা হয়। জনশ্রুতি অনুসারে মহাদেব (শিব) দেবদেবীর প্রতিমা স্থাপনের কাজটি পরশুরাম নিজে করেছিলেন। এই মন্দিরটি পরশুরাম প্রতিষ্ঠিত 108 টি শিব মন্দিরের মধ্যে একটি। এটি কেরালার কয়েকটি মন্দিরের মধ্যে একটি যেখানে দুটি নলামবালাম এবং দুটি পতাকা-উত্সর্গীকৃত। গ্রামীণ ক্ষেত্রের মন্দিরটিতে সপ্তদশ শতাব্দীর কয়েকটি কাঠের খোদাই (দারু সিলপাশ) রয়েছে যা মহাকাব্য থেকে মূর্তিগুলিকে চিত্রিত করে। সাংস্কৃতিক মন্দিরের বেসের উত্তর অংশে ভট্টেজুট্টু শিলালিপিটি ইঙ্গিত দেয় যে কোল্লাম এরা 840 (1665 খ্রিষ্টাব্দ) এ মেরামতের কাজ শেষ হয়েছিল।
মারিয়াম্মান মন্দির, হো চি মিন সিটি

শ্রী মারিয়াম্মান মন্দির ভিয়েতনামের হো চি মিন সিটিতে অবস্থিত হিন্দু দেবী মারিয়াম্মানের একটি মন্দির। ১৯শ শতাব্দীতে নগরথর নামে পরিচিত তামিলনাড়ু অঞ্চলের বণিকরা এই মন্দিরটি নির্মাণ করেছিলেন।
মন্দিরের রাজগোপুরমের উচ্চতা ১২ মিটার। এটি বহুসংখ্যক দেবদেবীর বিগ্রহ দ্বারা সজ্জিত। বহিঃকক্ষে দেবী পার্বতী ও তার ডান ও বাঁ পাশে যথাক্রমে তার দুই পুত্র গণেশ ও মুরুগানের বিগ্রহ প্রতিষ্ঠিত। কক্ষপথের দু’ধারে লক্ষ্মী, মুরুগান ও অন্যান্য দেবদেবীদের মূর্তি দেখা যায়। মন্দিরের প্রধান বৈশিষ্ট্য হল দেবী মারিয়াম্মান ও অন্যান্য দেবতাদের বিভিন্ন মূর্তি। এগুলি মন্দিরের বহিঃপ্রাচীর ঘিরে রয়েছে। এই মূর্তিগুলির মধ্যে রয়েছে নটরাজ, শিব, ব্রহ্মা, বিষ্ণু, কালী, বীরমাশক্তি, সমুন্দি, তিরুমগল, মাগেশ্বরী, মীনাক্ষী, বলমবিগাই, অণ্ডাল, কামাক্ষীআম্মান, করুমারী-আম্মান, শিবগামী ও ক্রোড়ে মুরুগান সহ পার্বতীর মূর্তি উল্লেখযোগ্য।
প্রথম দিকে মন্দিরটি নির্মিত হয়েছিল ভিয়েতনামের চেট্টিয়ার সম্প্রদায়ের জন্য। হো চি মিন সিটির পঞ্চাশটি তামিল পরিবারের সঙ্গে এই মন্দিরটি যুক্ত। মন্দিরের অধিকাংশ ভক্তই ভিয়েতনামি ও সিনো-ভিয়েতনামি, যাঁরা মারিআম্মানের শক্তি অনুভব করেছেন বলে বিশ্বাস করেন।